**Συνημμένα Σύμφωνα με το άρθρο 80 παρ. 4 του Νόμου 4957/21-7-2022:**

Α) Αναλυτικός προϋπολογισμός εσοδών και εξόδων για τα πρώτα πέντε (5) έτη λειτουργίας του Π.Μ.Σ.

Β) Μελέτη Σκοπιμότητας και βιωσιμότητας.

Γ) Έκθεση οργάνωσης της εκπαιδευτικής εξ αποστάσεως διδασκαλίας

**Α) Αναλυτικός προϋπολογισμός εσοδών και εξόδων για τα πρώτα πέντε (5) έτη λειτουργίας του ΠΜΣ.**

Ο αναλυτικός προϋπολογισμός λειτουργίας περιέχει καταγραφή των αναμενόμενων εσόδων και εξόδων του Π.Μ.Σ..

Ως προς τα έσοδα αναγράφονται οι πηγές χρημα­τοδότησης, σύμφωνα με την παρ. 1 του άρθρου 84 του ν. 4957/2022, και τα αντίστοιχα ποσά - αναμενόμενες εισροές από κάθε πηγή χρηματο­δότησης.

Οι πόροι ενός Προγράμματος Μεταπτυχιακών Σπουδών (Π.Μ.Σ.) δύνανται να προέρχονται από:

α) τέλη φοίτησης

β) δωρεές, χορηγίες και πάσης φύσεως οικονομικές ενισχύσεις,

γ) κληροδοτήματα,

δ) πόρους από ερευνητικά έργα ή προγράμματα,

ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.)

στ) τον κρατικό προϋπολογισμό ή το πρόγραμμα δημοσίων επενδύσεων.

**Α.1 Αναλυτικός προϋπολογισμός εσόδων**

*Ως προς τα έσοδα αναγράφονται οι πηγές χρηματοδότησης, σύμφωνα με την παρ. 1 του άρθρο 84 του ν. 4957/2022, και τα αντίστοιχα ποσά-αναμενόμενες εισροές από κάθε πηγή χρηματοδότησης.*

*Παρακάτω παρατίθεται αναλυτικός προϋπολογισμός λειτουργίας κατά κατηγορίες εσόδων ανά έτος για πέντε (5) συνεχή έτη.*

|  |  |  |  |  |  |  |
| --- | --- | --- | --- | --- | --- | --- |
|  | **Έσοδα – χρηματοδότηση** | **Ποσό σε €**  **2024-2025\*** | **Ποσό σε €**  **2025-2026\*** | **Ποσό σε €**  **2026-2027\*** | **Ποσό σε €**  **2027-2028\*** | **Ποσό σε €**  **2028-2029\*** |
| 1 | Τέλη φοίτησης |  |  |  |  |  |
| 2 | Δωρεές, χορηγίες και πάσης φύσεως οικονομικές ενισχύσεις |  |  |  |  |  |
| 3 | Κληροδοτήματα |  |  |  |  |  |
| 4 | Πόρους από ερευνητικά έργα ή προγράμματα |  |  |  |  |  |
| 5 | Ίδιους πόρους του Α.Ε.Ι. |  |  |  |  |  |
| 6 | Κρατικό προϋπολογισμό ή το πρόγραμμα Δημοσίων επενδύσεων |  |  |  |  |  |
|  | **ΣΥΝΟΛΟ** |  |  |  |  |  |

\*Αναφέρεται στον Προϋπολογισμό ενός πλήρους κύκλου φοίτησης του Προγράμματος για τους εισακτέους του εν λόγω έτους.

Σύμφωνα με την παρ. 4 του άρθρου 84 του ν. 4957/2022 το τριάντα τοις εκατό (30%) των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συμπεριλαμβάνεται το ποσοστό παρακράτησης υπέρ του Ε.Λ.Κ.Ε. για την οικονομική διαχείριση των Π.Μ.Σ.

Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό προϋπολογισμό ή διατίθεται για τη δημιουργία έργων/προγραμμάτων μέσω του Ε.Λ.Κ.Ε. με σκοπό την κάλυψη κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών, εκπαιδευτικών και λειτουργικών αναγκών του Α.Ε.Ι.

Στα έσοδα του Π.Μ.Σ. των περ. β) έως δ) της παρ. 1 του άρθρου 84 πραγματοποιείται η παρακράτηση υπέρ Ε.Λ.Κ.Ε. που ισχύει για τα έσοδα από αντίστοιχες πηγές χρηματοδότησης,

Το υπόλοιπο ποσό των συνολικών εσόδων του Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.

**Α.2 Αναλυτικός προϋπολογισμός εξόδων**

Ως προς τα έξοδα αναγράφονται οι κατηγορίες των λειτουργικών εξόδων και τα αντίστοιχα ποσά - αναμενόμενες εκροές.

Συγκεκριμένα, ποσοστό εβδομήντα τοις εκατό (70%) των λειτουργικών εξόδων του Π.Μ.Σ. κατανέμονται σε:

α) Αμοιβές για τη διοικητική – τεχνική υποστήριξη

β) Αμοιβές διδακτικού προσωπικού

γ) Δαπάνες μετακίνησης

δ) Εξοπλισμού και υλικοτεχνικής υποδομής

ε) Λοιπές λειτουργικές δαπάνες (περ. α. της παρ. 4 του άρθρου 80)

Οι αμοιβές του τακτικού διδακτικού, τεχνικού και δι­οικητικού προσωπικού των Ιδρυμάτων αφορά εργασία που υπερβαίνει τις κατά νόμο υποχρεώσεις τους.

Παρακάτω παρατίθεται αναλυτικός προϋπολογισμός λειτουργίας κατά κατηγορίες εξόδων ανά έτος για πέντε (5) συνεχή έτη.

|  |  |  |  |  |  |  |
| --- | --- | --- | --- | --- | --- | --- |
|  | **Έξοδα - κατηγορίες δαπανών** | **Ποσό σε €**  **2024-2025\*** | **Ποσό σε €**  **2025-2026\*** | **Ποσό σε €**  **2026-2027\*** | **Ποσό σε €**  **2027-2028\*** | **Ποσό σε €**  **2028-2029\*** |
| 1 | Αμοιβές για τη διοικητική – τεχνική υποστήριξη |  |  |  |  |  |
| 2 | Αμοιβές διδακτικού προσωπικού |  |  |  |  |  |
| 3 | Δαπάνες μετακίνησης |  |  |  |  |  |
| 4 | Εξοπλισμού και υλικοτεχνικής υποδομής |  |  |  |  |  |
| 5 | Λοιπές λειτουργικές δαπάνες |  |  |  |  |  |
| **ΜΕΡΙΚΟ ΣΥΝΟΛΟ (70%)** | |  |  |  |  |  |
| 6 | Λειτουργικά έξοδα Ιδρυμάτων (30%) |  |  |  |  |  |
| **ΣΥΝΟΛΟ** | |  |  |  |  |  |

\*Αναφέρεται στον Προϋπολογισμό ενός πλήρους κύκλου φοίτησης του Προγράμματος για τους εισακτέους του εν λόγω έτους.

**Β) Μελέτη σκοπιμότητας – βιωσιμότητας**

**1. Μελέτη σκοπιμότητας**

**1.α. Αναγκαιότητα ίδρυσης του ΠΜΣ και περιγραφή των στόχων του**

Εκτίθενται αναλυτικά οι επιστημονικοί, επιστημολογικοί και κοινωνικοί λόγοι που καθιστούν αναγκαία και σημαντική τη λειτουργία του Π.Μ.Σ. Παρατίθενται επίσης οι στόχοι του και ο βαθμός σύνδεσης της διδασκαλίας με την έρευνα.

**1. β. Συνάφεια του Π.Μ.Σ. με το αντικείμενο του πρώτου κύκλου σπουδών**

Αναφέρεται η συνάφεια του Π.Μ.Σ. με τον πρώτο κύκλο σπουδών και συνιστάται επιπλέον να δειχθεί η διαφοροποίηση της ύλης, υπό την έννοια της εξειδίκευσης, από τον πρώτο κύκλο σπουδών.

**1.γ. Επιστημονική επάρκεια των διδασκόντων/ουσών**

Αναπτύσσεται η επιστημονική επάρκεια των διδασκόντων/ουσών που αναμένεται να διδάξουν στο Π.Μ.Σ. ως προς το συγκεκριμένο γνωστικό αντικείμενο, με ανάλογο ερευνητικό και δημοσιευμένο έργο (η τεκμηρίωση ενδείκνυται να γίνει με βάση όσους/ες ενδεικτικά προγραμματίζεται να διδάξουν στο νέο Π.Μ.Σ.). Καθώς και το λοιπό προσωπικό που πρόκειται να υποστηρίξει την οργάνωση και λειτουργία του Π.Μ.Σ.

**1.δ. Κριτήρια και διαδικασία αξιολόγησης**

Αναφέρεται τα κριτήρια βάσει των οποίων θα αξιολογηθεί (το κάθε μάθημα και ο/η κάθε διδάσκων/διδάσκουσα).

Σημείωση: Στη μελέτη σκοπιμότητας πρέπει να εκθέσετε αναλυ­τικά όλα τα παραπάνω.

**2. Μελέτη βιωσιμότητας**

**2.α. Αναγραφή των Προγραμμάτων Μεταπτυχιακών Σπουδών που οργανώνονται από το Τμήμα**

(τίτλος, συνεργαζόμενα Τμήματα/ιδρύματα αν υπάρχουν, διάρκεια, ιστοσελίδα κλ.π.). Αιτιολόγηση της διαθεσιμότη­τας/ύπαρξης των υποδομών και της δυνατότητας του διδακτικού προσωπικού να εμπλακεί σε ένα επιπλέον πρόγραμμα, χωρίς να αμελήσει τις κατά νόμο υποχρε­ώσεις του.

**2.β. Αναγραφή των προγραμμάτων αντίστοιχου περιε­χομένου (γνωστικού αντικειμένου) που οργανώνονται στην ημεδαπή**

(τίτλος ΠΜΣ, Τμήμα/ιδρύμα). Ενδεικτική μελέτη προσφοράς και ζή­τησης του συγκεκριμένου αντικειμένου στην ημεδαπή είναι επιθυμητή.

**2.γ. Αναγραφή εναλλακτικών πηγών χρηματοδότησης**

Εναλλακτικές πηγές χρηματοδότησης που προβλέπονται, πλην της αύξησης των τελών φοίτησης, αν ο αριθμός των φοιτητών δεν είναι ο αναμενόμενος για να υλοποιηθεί ο προτεινόμενος προϋπολογισμός.

**2.δ. Η ύπαρξη της βασικής υποδομής και του αναγκαίου εξοπλισμού για τη λειτουργία του προγράμματος.**

(Η υλικοτεχνική υποδομή, ο εξοπλισμός και οι κτηριακές υποδομές που αναμένεται να χρησιμοποιηθούν για τη λειτουργία του προγράμματος).

Σημείωση: Στη μελέτη σκοπιμότητας πρέπει να καταγράψετε αναλυ­τικά όλα τα παραπάνω ανάλογα με τις ιδιαιτερότητες του κάθε Π.Μ.Σ. και του κάθε Τμήματος

**Γ. Αναλυτική έκθεση οργάνωσης της εκπαιδευτικής εξ αποστάσεως διδασκαλίας**

Σύμφωνα με την παρ. 4 του άρθρου 5 της ΚΥΑ ΦΕΚ Β΄1079/28-02-2023, Η οργάνωση της εκπαιδευτικής διαδικασίας των Προγραμμάτων Μεταπτυχιακών Σπουδών (Π.Μ.Σ.) δύναται να πραγματοποιείται και με τη χρήση μεθόδων σύγχρονης εξ αποστάσεως εκπαίδευσης.

*Η αναλυτική έκθεση πρέπει να περιλαμβάνει τα εξής:*

α) τεκμηρίωση σχετικά με τη δυνατότητα και καταλληλότητα του γνωστικού αντικειμένου του Π.Μ.Σ. να οργανωθεί με μεθόδους εξ αποστάσεως εκπαίδευσης,

β) ανάλυση των προτεινόμενων μεθόδων οργάνωσης της εκπαιδευτικής διαδικασίας (δια ζώσης, σύγχρονη, ασύγχρονη, μεικτό σύστημα) ανά εκπαιδευτική δραστηριότητα του προγράμματος σπουδών και κατανομή των διδακτικών ωρών κάθε εκπαιδευτικής δραστηριότητας του Π.Μ.Σ. ανά μέθοδο υλοποίησης, καθώς και το ποσοστό της τυχόν ασύγχρονης εξ αποστάσεως εκπαίδευσης ανά εκπαιδευτική δραστηριότητα και συνολικά στο πρόγραμμα,

γ) τεκμηρίωση σχετικά με την υλικοτεχνική υποδομή του Α.Ε.Ι. και ιδίως την καταλληλότητα και επάρκεια των ψηφιακών υποδομών για την οργάνωση Π.Μ.Σ. με μεθόδους εξ αποστάσεως εκπαίδευσης,

δ) τεκμηρίωση σχετικά με τις ψηφιακές δεξιότητες και την τεχνογνωσία του διδακτικού προσωπικού στη χρήση Τεχνολογιών της Πληροφορίας και των Επικοινωνιών (Τ.Π.Ε.),

ε) το ψηφιακό εκπαιδευτικό υλικό,

στ) τυχόν μεθόδους ψηφιακής αξιολόγησης των φοιτητών.